**Správa o zákazke**

**vypracovaná v súlade s § 24 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov, v platnom znení (ďalej len „Zákon“)**

1. **Identifikácia verejného obstarávateľa podľa § 7 ods. 1 písm. b) Zákona:**

Názov: Hlavné mesto Slovenskej republiky Bratislava

Sídlo: Primaciálne námestie 1, 81499 Bratislava - mestská časť Staré Mesto

Štatutárny orgán/štatutár: Ing. arch. Matúš Vallo – primátor

IČO: 00603481

(ďalej len „**Verejný obstarávateľ**“)

1. **Predmet zákazky:**

Obstaranie viacúčelového stroja s príslušenstvom na údržbu komunikácií – 3ks

1. **Predpokladaná hodnota zákazky a vysúťažená cena:**

Predpokladaná hodnota: 358 750 eur bez DPH

Vysúťažená cena: neuplatňuje sa

1. **Použitý postup zadávania zákazky:**

Verejná súťaž

1. **Zverejnené oznámenia:**

Oznámenie o vyhlásení verejného obstarávania uverejnené v Úradnom vestníku Európskej únie   
č. 2020/S 064-152535 dňa 31. 03. 2020 a vo Vestníku verejného obstarávania č. 072/2020 dňa 01. 04. 2020 pod označením 12463-MST (ďalej spolu len „**Oznámenie**“)

1. **Odôvodnenie nerozdelenia zákazky na časti**

Verejný obstarávateľ zvážil pri nerozdelení zákazky technické a hospodárske hľadisko. V prípade rozdelenia predmetu zákazky na časti by bola potrebná technická koordinácia jednotlivých dodávateľov a to z dôvodu, že pri spájaní podvozkov a nadstavieb by mohlo dôjsť k potrebe realizovať úpravy podvozka na konkrétne nadstavby, ak by neboli jednoduchým spôsobom kompatibilné. Technické požiadavky totiž spĺňajú viacerí výrobcovia, preto by rozdelením zákazky hrozilo, že úspešnými sa stanú aj úplne nekompatibilné podvozky a nadstavby. Potreba koordinácie jednotlivých dodávateľov by pre obstarávateľa predstavovala zvýšenie nákladov personálneho obsadenia a mohla by mať za následok ohrozenie riadneho a včasného plnenia predmetu zákazky.

1. **Identifikácia vylúčených uchádzačov a odôvodnenie ich vylúčenia:**

Neuplatňuje sa.

1. **Odôvodnenie vylúčenia mimoriadne nízkych ponúk:**

Neuplatňuje sa.

1. **Identifikácia úspešného uchádzača a odôvodnenie výberu jeho ponuky, podiel zákazky, ktorý úspešný uchádzač má v úmysle zadať subdodávateľom a ich identifikáciu, ak sú známi:**

Neuplatňuje sa.

1. **Zmluvná cena:**

Neuplatňuje sa.

1. **Zistený konflikt záujmov a následne prijaté opatrenia:**

Neuplatňuje sa.

1. **Opatrenia prijaté v súvislosti s predbežným zapojením záujemcov alebo uchádzačov na účely prípravy postupu verejného obstarávania:**

Verejný obstarávateľ nevyužil počas prípravy postupu verejného obstarávania prípravné trhové konzultácie a predbežné zapojenie záujemcov alebo uchádzačov.

1. **Dôvod zrušenia postupu zadávania zákazky:**

Verejný obstarávateľ uvádza, že o nutnosti zrušenia predmetného verejného obstarávania rozhodol na základe dvoch skutočností, a to

1. z dôvodu, že v dôsledku neuvedenia všetkých relevantných informácií v súťažných podkladoch a v informácii o otváraní ponúk nedošlo k otváraniu ponúk v súlade s proklamovaným využitím funkcie online sprístupnenia ponúk. Verejný obstarávateľ chcel na základe situácie ohľadom vírusu COVID-19 umožniť otváranie ponúk tzv. online sprístupnením ponúk, avšak v informácii k otváraniu ponúk nedostatočne informoval záujemcov o spôsobe, akým je možné takýto krok zrealizovať, v dôsledku čoho k online sprístupneniu ponúk resp. k otváraniu ponúk nedošlo v súlade so zákonom o verejnom obstarávaní.
2. z dôvodu administratívnej chyby došlo k situácii, kedy síce v oznámení o vyhlásení verejného obstarávania a v súťažných podkladoch k predmetnej zákazke bola uvedená lehota na predkladanie ponúk do 30. 04. 2020 **09:00 hod.** a čas otvárania ponúk bol stanovený na 30. 04. 2020 **10:30 hod.**, v systéme Josephine, cez ktorú bolo toto verejné obstarávanie realizované, bola lehota na predkladanie ponúk nastavená do 30. 04. 2020 **00:09:00 (t. j. 9 minút po polnoci)** a čas otvárania ponúk bol stanovený na 30. 04. 2020 00:1**0:30 (t. j. 10 minút a 30 sekúnd po polnoci)**. V dôsledku tejto situácie sa mohlo stať, že niektorý z potenciálnych záujemcov mohol chcieť predložiť svoju ponuku napr. o 30. 04. 2020 08:00 hod., čo bolo podľa všetkých podkladov k verejnému obstarávaniu možné, avšak v systéme Josephine zistil, že lehota na predkladanie ponúk už uplynula. Nie je teda možné vylúčiť, že z vyššie uvedených dôvodov mohlo dôjsť k odradeniu potenciálneho záujemcu od predloženia relevantnej ponuky.

Na základe vyššie uvedených dôvodov hodných osobitného zreteľa verejný obstarávateľ zrušil predmetné verejné obstarávanie, nakoľko sa uvedené pochybenia v tejto fáze nedajú odstrániť a zároveň pokračovaním vo vyhodnocovaní by verejný obstarávateľ konal v rozpore so zákonom o verejnom obstarávaní.

V Bratislave, dňa 4. 6. 2020

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mgr. Michal Garaj

vedúci odboru verejného obstarávania